പ്രതീക്ഷക്കൊക്കെ ഒരു കണക്കില്ലേ? പ്ലസ് വണ്ണിന് കോഴിക്കോട് സീറ്റില്ല, നാല് ജില്ലകളില് ഒരു സീറ്റ് മാത്രം, തലസ്ഥാനത്ത് അഞ്ചെണ്ണം തിരുവനന്തപുരം: പ്ലസ് വണ് ഏകജാലക പ്രവേശനത്തിനുള്ള രണ്ടാം അലോട്ട്മെന്റ് പ്രസിദ്ധീകരിച്ചതോടെ ജില്ലകളില് അവശേഷിക്കുന്നത് വിരലിലെണ്ണാവുന്ന സീറ്റുകള് മാത്രമാണ്. അവശേഷിക്കുന്ന 655 സീറ്റുകളില് പ്രതീക്ഷയര്പ്പിച്ചിരിക്കുന്നത് 1,95,686 വിദ്യാര്ഥികളാണ്.സംസ്ഥാനത്തെ സര്ക്കാര്, എയ്ഡഡ് ഹയര് സെക്കന്ഡറികളില് ഇനി അവശേഷിക്കുന്നത് കേവലം 655 സീറ്റുകള് മാത്രമാണെന്നാണ് കണക്കുകള് പറയുന്നത്. 4,65,219 പേരാണ് പ്ലസ് വണ് പ്രവേശനത്തിന് അപേക്ഷിച്ചത്. രണ്ട് അലോട്ട്മെന്റുകളും പൂര്ത്തിയായപ്പോള് 2,69,533 പേര്ക്ക് മാത്രമാണ് പ്രവേശനം ഉറപ്പായത്.രണ്ടാം അലോട്ട്മെേന്റാടെ സര്ക്കാര്, എയ്ഡഡ് ഹയര് സെക്കന്ഡറികളിലെ 99.76 ശതമാനം മെറിറ്റ് സീറ്റുകളും നികത്തപ്പെട്ടുകഴിഞ്ഞു. അപേക്ഷിച്ചിട്ടും അലോട്ട്മെന്റ് ലഭിക്കാത്ത 1,95,686 പേര്ക്ക് എയ്ഡഡ് ഹയര് സെക്കന്ഡറികളിലെ കമ്യൂണിറ്റി, മാനേജ്മെന്റ് േക്വാട്ട സീറ്റുകളും ഫീസ് നല്കി പഠിക്കേണ്ട അണ് എയ്ഡഡ് സ്കൂളുകളിലെ സീറ്റും മാത്രമാണ് അവശേഷിക്കുന്നത്.ജില്ലകളിലെ അപേക്ഷകര്, അലോട്ട്മെന്റ് ലഭിച്ചവര്, ബാക്കിയുള്ള സീറ്റ് എന്നിവ ക്രമത്തില് എയ്ഡഡ് സ്കൂളുകളിലെ മാനേജ്മെന്റ്, കമ്യൂണിറ്റി ക്വോട്ടകളില് ആനുപാതിക സീറ്റ് വര്ധന ഉള്പ്പെടെ പരിഗണിച്ചാല് 68,200ഒാളം സീറ്റുകളാണുള്ളത്. മാനേജ്മെന്റ്, കമ്യൂണിറ്റി ക്വോട്ട സീറ്റുകള് പരിഗണിച്ചാല് പോലും സീറ്റില്ലാത്ത 1,95,686 പേരില് 1.27 ലക്ഷം കുട്ടികള് പുറത്താകും. ഇവര്ക്ക് മുന്നില് അവശേഷിക്കുന്ന മാര്ഗം ഫീസ് കൊടുത്തുപഠിക്കേണ്ട അണ് എയ്ഡഡ് സ്കൂളുകളിലെ സീറ്റുകളാണ്. കഴിഞ്ഞ വര്ഷം 27,987 അണ് എയ്ഡഡ് സീറ്റുകള് ഒഴിഞ്ഞുകിടക്കുകയായിരുന്നു. ഫലത്തില് സര്ക്കാര്, എയ്ഡഡ് ഹയര് സെക്കന്ഡറികളില് പ്രവേശനം ആഗ്രഹിക്കുന്ന വിദ്യാര്ഥികളില് സീറ്റ് ലഭിക്കാത്തവര് ഒാപണ് സ്കൂളിനെ ആശ്രയിക്കുകയേ ഇത്തവണയും നിര്വാഹമുള്ളൂ.എല്ലാവര്ക്കും ഉപരിപഠനത്തിന് സൗകര്യമൊരുക്കുമെന്ന പ്രഖ്യാപനത്തിനപ്പുറം സീറ്റ് വര്ധിപ്പിക്കാന് നടപടികളൊന്നും സ്വീകരിച്ചിട്ടുമില്ല. പകുതിയലധികം സീറ്റ് ഒഴിഞ്ഞുകിടക്കുന്ന അണ് എയ്ഡഡ് സ്കൂളുകളില് സീറ്റ് വര്ധിപ്പിക്കുന്നത് പരിഗണിക്കുമെന്ന മന്ത്രിയുടെ പ്രസ്താവനക്കെതിരെ വിമര്ശനമുയര്ന്നിരുന്നു